Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 551/13/8803	Košice II, 5.6.2014
EEČ : 2-64-327-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaná
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
1)	Obvinená vyhlasuje, že spáchala skutok, ktorý je predmetom tohto trestného stíhania, ospravedlnila sa za svoje konanie a prisľúbila, že bude dbať o výchovu svojej dcéry.
2)	Poškodenej strane nebola spôsobená žiadna škoda uvedeným trestným činom.
3) Obvinená zložila na účet Krajskej prokuratúry XXXXX čiastku vo výške 40.- €, z ktorej 50%, teda 20.- € patrí štátu na pe¨ľažnú pomoc obetiam trestnej činnosti a zvyšok sumy t.j. 20.- € určila v prospech Košickej šachovej školy, Turgenevova č. 29, XXXXX, číslo účtu: XXXXX v ČSOB Banke,

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaná
realizované policajtom Odb.kriminálnej polície OR PZ  XXXXX pod spisovou značkou ČVS:ORP-1531/2-OVK-KE-2013.
	V trestnej veci vedenej proti obv. XXXXX pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Trestného zákona, ktorého sa dopustila na tom skutkovom základe, že ako rodič maloletej XXXXX., nar. XXXXX žiačky 8. ročníka Základnej školy Jozefa Urbana na ul. Jenisejskej č. 22 v Košiciach zanedbala jej výchovu tým, že jej umožnila viesť záhaľčivý život tým spôsobom, že v školskom roku 2012/2013 od 1.4.2013 do 24.6.2013 neprejavovala záujem o jej školskú dochádzku, v dôsledku čoho maloletá XXXXX XXXXX vymeškala v uvedenom období 258 neospravedlnených vyučovacích hodín, čím ju vydala do nebezpečenstva spustnutia.

Odôvodnenie: 
Uznesením vyšetrovateľa OR PZ OKP XXXXX sp. zn. ORP-1531/2-OVK-KE-2013 zo dňa 9.8.2013 bolo podľa § 206 ods. 1 Tr. poriadku vznesené obvinenie XXXXX pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

Obvinená a splnomocnená zástupkyňa poškodenej strany vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala Zároveň sa ospravedlnila za svoje konanie a prisľúbila, že bude dbať o výchovu svojej dcéry.

Poškodenej strane nebola spôsobená žiadna škoda uvedeným trestným činom.

Obvinená zložila na účet Krajskej prokuratúry XXXXX čiastku vo výške 40.- €, z ktorej 50%, teda 20.- € patrí štátu na peňažnú pomoc obetiam trestnej činnosti a zvyšok sumy t.j. 20.- € určila v prospech Košickej šachovej školy, Turgenevova č. 29, XXXXX, číslo účtu: XXXXX v ČSOB Banke.

Poškodená strana súhlasila s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Miloš Svat
prokurátor